Dachverband

Norddeutscher

Zuckerrübenanbauer e.V.

**Sajtóközlemény**

Hannover, 2011. október 12.

**Az új cukorpiaci reform egzisztenciálisan veszélyezteti a cukorrépa termesztést**

Az Észak-német Cukorrépa Termesztők Szövetsége (DNZ) aggodalmát fejezi ki a cukorkvóta és a cukorrépa minimum árának 2014-es kampányt követő tervezett eltörlése miatt. Ezt a célt az Európai Bizottság a mai napon az átalakított Közös Agrárpolitika reformjában nyújtotta be. Ezek szerint a 2015-ös gazdasági évtől csak a nem kedvezményes cukorimport behozatali vámjai és a fehércukor 404 euró/tonna referenciaárai maradnak meg. A kvótarendszer és a cukorrépa minimum ára
azonban már teljesen eltűnnek. Ezen intézkedések következtében a brüsszeli mezőgazdasági irányítás a termelői árak jelentős csökkenésével számol, kevesebb, mint 25 euró/tonna répa szinten. A DNZ értékelése szerint az Észak-németországi cukorrépa termesztést szinte kivétel nélkül létezésében fenyegetné. Ennek következtében számos cukoripari munkahely és vidéki terület akut veszélybe kerülne. A későbbiekben a fogyasztók belföldi termelésből való ellátása nem garantálható.

A DNZ ehelyett kéri, hogy a jelenlegi cukorpiaci szabályozást változatlanul folytassák, legalább 2020-ig. Ez már összhangban van az EU agrárpolitikájának célkitűzéseivel az élelmiszer biztonság, a fejlődő országok piacra jutásának valamint a fenntartható vetésforgó tekintetében. Az árak nagy megnyirbálása után és a 2006-os reform kompenzációs kifizetéseit követően az észak-német cukorrépa termesztőknek feltétlenül szükségük van a továbbra is megbízható keretfeltételekre.

Háttér:

Az Észak-német Cukorrépa Termesztők Szövetsége (DNZ) képviselője 9 regionális cukorrépa termesztő szövetségnek: Alsó-Szászország, Schleswig-
Holstein, Mecklenburg-Vorpommern és Sachsen-Anhalt északi része. Kb. 8000 gazdaságot képvisel a cukorrépa termesztéd minden területén és a Nordzucker AG. tárgyalópartnere. Az egyesület munkájának egyik lényeges súlypontja a cukorrépa termelő árának és elszámolási eljárásának évenkénti megtárgyalása. Ezen kívül a DNZ az észak-német cukorrépa termesztők szócsöve minden cukorpolitikai ügyben nemzeti és európai szinten. A DNZ székhelye Hannoverben van.

*Kapcsolat:* *Dr. Heinrich-Hubertus Helmke (Tel.: 0511-3670440)*

Dachverband Norddeutscher Zuckerrübenanbauer e. V., Warmbüchenstraße 3, D-30159 Hannover

Telefon: 0511 / 36704-40, Telefax: 0511 / 36704-11, E-Mail: mail@dnz.de, Internet: www.dnz.de